Großpilz
Schwümmli oder Makromyzete si unsüstematischi Bezäichnige für Bilz, won e makroskopische Fruchtkörper häi, das häisst, mä chan en mit bloossem Aug guet gsee. Zu dere Grubbe ghööre die mäiste Verdräter vo de Ständerbilz und Arte vo de Schluuchbilz.

Dörfelt und Jetschke verstöön under Makromyzete Bilz, wo dr Fruchtkörper bon ene in irgendere Richdig gröösser as 5 mm isch, sägen aber ass die Gränze willküürlig sig. Si reede vo chlii bin ere Gröösi vo 5 mm bis 5 cm, vo 12 cm aa säge si ene grooss und die zwüschedrin si middelgrooss. Es handlet sich drbii um Durchschnittswärt und nid um Extremwärt. D Mikromyzete hingeege si Bilz, wo noch Dörfelt und Jetschke käini Fruchtkörper entwiggle oder sonigi, wo im Durchschnitt nume bis zu 5 mm grooss si.

Kwelle

Weblingg 
 

Bilz